tomron87/hebrew-wikipedia-sentences-corpus huggingface dataset:
בין היתר הגיעו לצפות במשחק משפחות המלוכה של המדינות המשתתפות בגמר, ספרד והולנד, ג'ייקוב זומה, נשיא דרום אפריקה המדינה המארחת, והנשיא לשעבר נלסון מנדלה שרשם הופעה קצרה טרם תחילת המשחק.
את דרום אפריקה ייצגה גם שחקנית הקולנוע שרליז ת'רון, ילידת המדינה.
זמר האופרה פלאסידו דומינגו, הטניסאי רפאל נדאל והכדורסלן פאו גאסול הגיעו לעודד את מדינתם ספרד.
כמו כן, שחקן הקולנוע האמריקאי מורגן פרימן, שגילם את דמותו של מנדלה בסרט קולנוע שיצא בשנת 2009, הגיע לצפות במשחק.
לפי נתוני פיפ"א, מספר הצופים בגמר בשידורי הטלוויזיה הוערך בכ-910 מיליון איש ברחבי העולם.
בספרד, כ-15.6 מיליון איש צפו במשחק בשלוש רשתות שונות, והעמידו אחוז צפייה של 86%, שידור הטלוויזיה הנצפה ביותר בהיסטוריה של ספרד.
נתון זה שבר את השיא הקודם, שנקבע במשחקה של ספרד מול ברבע גמר יורו 2008. בהולנד צפו 12.2 מיליון איש בשידור משחק הגמר, אחוז צפייה של 74%.
נבחרת ספרד עלתה למשחק במדים כחולים-כהים, בשל דמיון הצבע האדום בתלבושת הרגילה שלה לצבע הכתום ההולנדי.
בכך היא הייתה לשלישית שזוכה בתואר כשהיא לבושה במדי החוץ שלה, אחרי ב1958 ו ב-1966. וסלי סניידר ההולנדי ודויד וייה הספרדי הגיעו למשחק עם חמישה שערים בטורניר, וחלקו במשותף עם תומאס מילר מגרמניה ודייגו פורלאן מאורוגוואי את תואר מלך השערים של הטורניר.
אריין רובן, שכבש שני שערים בטורניר, היה היחיד מלבדם מבין שאר שחקני הנבחרות שכבש יותר משער אחד במהלך הטורניר.
לפני עליית השחקנים ניסה אוהד המכונה "ג'ימי ג'אמפ", הידוע בניסיונותיו לפרוץ לאירועים חשובים ואירועי ספורט בפרט, לפרוץ לכר הדשא, אך הוא הורחק על ידי כוחות הביטחון במקום.
המחצית הראשונה התנהלה באופן שקול ללא מצבים מיוחדים, וכבר במחצית הראשונה נשלפו חמישה כרטיסים צהובים, שלושה מתוכם לשחקני הולנד.
בדקה ה-27 פגע נייג'ל דה יונג בצ'אבי אלונסו בבעיטה בחזהו, ולמרות טענות שחקני ספרד, הווארד וב שלף כרטיס צהוב בלבד.
במחצית השנייה הגיעו שחקני שתי הנבחרות למספר הזדמנויות.
בדקה ה-62 וסלי סניידר מסר לאריין רובן שבמצב של אחד על אחד מול שוער ספרד איקר קסיאס, בעט כדור שקסיאס הצליח להדוף עם הרגל.
מהצד השני, סרחיו ראמוס נשאר פנוי לנגיחה לאחר הגבהת קרן אך לא מצא את המסגרת.
בסיום 90 הדקות, התוצאה עמדה על 0-0, והמשחק עבר להארכה.
בדקה ה-105 הוחלף קפטן הולנד, ג'ובאני ואן ברונקהורסט, וסרט הקפטן עבר לרפאל ואן דר וארט, שנכנס כמחליף שש דקות קודם לכן.
בדקה ה-109, ביצע ג'ון הייטינחה עבירה מאחור, שחייבה את השופט לשלוף לו את הכרטיס הצהוב השני ולהרחיק אותו מהמשחק.
בדקה ה-115 קיבלה הולנד כדור חופשי, אותו בעט וסלי סניידר.
הכדור פגע בססק פברגאס שעמד בקצה החומה, אך השופט לא העניק קרן להולנד אלא פסק על כדור שוער.
בהתקפה שהתפתחה מכדור השוער, הכדור הגיע לפברגאס, שמסר לאנדרס אינייסטה שהיה פנוי בצד ימין בתוך הרחבה.
אינייסטה בעט את הכדור הקופץ לפינה הרחוקה של מארטן סטקלנבורג, וקבע את תוצאת המשחק, 1-0 לספרד.
עם כיבוש השער הסיר אינייסטה את חולצתו וחשף חולצה לבנה עם הכיתוב: דני חארקה תמיד איתנו (בספרדית: Dani Jarque siempre con nosotros), לזכרו של קפטן אספניול שנפטר מהתקף לב שנה מוקדם יותר, והיה חברו הקרוב.
עם סיום המשחק החליפו שחקני ספרד את חולצותיהם לחולצות האדומות הקלאסיות של הנבחרת, עליהם כבר הוטבע כוכב מעל הסמל, המסמל את הזכייה בתואר.
הם יצרו משמר כבוד בצורת שני טורים שביניהם עלו שחקני הולנד לקבל את מדליות המקום השני.
לאחר מכן, עלו שחקני ספרד לקבל את מדליות הניצחון, כשצ'אבי הוביל את השחקנים, והקפטן קסיאס, לפי המסורת, עלה אחרון, קיבל את הגביע מנשיא דרום אפריקה ג'ייקוב זומה ונשיא פיפ"א ספ בלאטר, והניף את גביע העולם הראשון בתולדות ספרד.
קוונים: דארן קאן, מייקל מולארקי
גמר ליגת האלופות 2015 התקיים באצטדיון האולימפי בברלין שבגרמניה ב-6 ביוני 2015, ובו נקבע שזוכת ליגת האלופות לעונת 2014/2015 היא ברצלונה שניצחה את יובנטוס 1-3.
היה זה גמר ליגת האלופות השמיני בו השתתפה ברצלונה, וכן החמישי בו זכתה בתואר, לאחר שלא הצליחה להעפיל אליו מאז 2011. הסגנית, יובנטוס, העפילה לגמר לראשונה מאז 2003.
ברצלונה הובילה במשחק 1-0 על יובנטוס משערו של רקיטיץ' בדקה הרביעית, במחצית השנייה שער של אלברו מוראטה השווה ל-1-1. בדקה ה-68 לואיס סוארס העלה את ברצלונה ליתרון 2-1, עמוק בתוספת הזמן שער של ניימאר קבע את תוצאת המשחק 3-1.
ברצלונה הוגרלה לבית ו', יחד עם פריז סן-ז'רמן, אייאקס אמסטרדם ואפואל ניקוסיה.
במשחק הראשון ניצחה 1-0 את אפואל ניקוסיה, לאחר מכן הפסידה 3-2 לפריז סן-ז'רמן, וניצחה את יתר משחקיה.
בית ו'קבוצהמשחקיםניצחונותתיקוהפסדיםשערי זכותשערי חובההפרש שעריםנקודותברצלונה65011551015 פריז סן-ז'רמן 6411107313אייאקס אמסטרדם61238102-5אפואל ניקוסיה601511211-1
בשמינית הגמר הוגרלה נגד מנצ'סטר סיטי, בחוץ ניצחה 2-1, ובקאמפ נואו שוב ניצחה 1-0. ברבע הגמר פגשה שוב את פריז סן-ז'רמן.
בפריז ברצלונה ניצחה 3-1, ובגומלין ניצחה 2-0 מצמד של ניימאר.
בחצי הגמר פגשה את באיירן מינכן הגרמנית, בבית ניצחה 3-0 ובמינכן הפסידה 3-2 אך עלתה לגמר לאחר 5:3 בסיכום שני המשחקים.
בהגרלת הבתים שובצה יובנטוס בבית א', יחד עם אתלטיקו מדריד, אולימפיאקוס ומאלמה.
בפתיחת שלב הבתים ניצחה 2-0 את מאלמה, ולאחר מכן הפסידה לאתלטיקו מדריד ואולימפיאקוס, בסיבוב השני ניצחה את מאלמו ואולימפיאקוס, וסיימה בתיקו נגד אתלטיקו מדריד.
בית א'קבוצהמשחקיםניצחונותתיקוהפסדיםשערי זכותשערי חובההפרש שעריםנקודותאתלטיקו מדריד 64111431113 יובנטוס631274310 אלימפיאקוס630310133-9מאלמו610541511-3
בשמינית הגמר הוגרלה לשחק נגד בורוסיה דורטמונד, במשחק הראשון בטורינו ניצחה 2-1, ובמפגש השני ניצחה שוב בתוצאה 3-0. ברבע הגמר פגשה את מונקו, במשחק הראשון ניצחה 1-0, ובשני סיימה בתיקו 0-0 בצרפת.
בחצי הגמר פגשה את אלופת אירופה ריאל מדריד, במשחק הראשון ניצחה 2-1, בגומלין בסנטיאגו ברנבאו סיימה בתיקו 1-1 ועלתה לגמר.
יובנטוס ברצלונהשערים 1 3בעיטות לשער 14 13בעיטות למסגרת 6 8החזקת כדור 39% 61% קרנות 8 6עבירות 24 12 נבדלים 10כרטיסים צהובים 2 1כרטיסים אדומים 0 0
גמר קופה אמריקה 2015 נערך באצטדיון הלאומי של צ'ילה, בסנטיאגו שבצ'ילה ב-4 ביולי 2015, שבסופו נקבע כי נבחרת צ'ילה היא הזוכה במהדורת 2015 של טורניר קופה אמריקה, לאחר שגברה על נבחרת ארגנטינה, בסיומו של דו-קרב פנדלים, בתוצאה של 4 – 1.
זוהי הופעתה החמישית של נבחרת צ'ילה בגמר וזכייתה הראשונה בקופה אמריקה.
הופעתה הקודמת בגמר הייתה בשנת 1987, בו הפסידה לנבחרת אורוגוואי.
נבחרת ארגנטינה השתתפה בגמר עשרים ושש פעמים לפני כן.
הופעתה הקודמת בגמר הייתה בשנת 2007, בו הפסידה לנבחרת ברזיל.
ניצחונה האחרון בטורניר (ובכל המסגרות הבינלאומיות) התרחש בשנת 1993, כאשר גברה בגמר על נבחרת מקסיקו.
ניצחונה של נבחרת צ'ילה בטורניר, הבטיח את העפלתה לגביע הקונפדרציות 2017, כנציגת אמריקה הדרומית.
שלביריבהתוצאהשלב הבתיםיריבהתוצאה0 - 2משחק ראשון2 - 23 - 3משחק שני0 - 10 - 5משחק שלישי0 - 1טבלת בית א'טבלות סופיותטבלת בית ב'יריבהתוצאהשלבי הנוקאאוטיריבהתוצאה0 - 1רבע הגמר0 - 0 (4 - 5 בפנדלים)1 - 2חצי הגמר1 - 6
קוונים: אלכסנדר גוזמן, כריסטיאן דה לה קרוס
גמר מונדיאל 1962 התקיים באצטדיון הלאומי בסנטיאגו, צ'ילה ב-17 ביוני 1962, ובו נקבע שאלופת העולם לשנת 1962 היא נבחרת ברזיל, שניצחה את נבחרת צ'כוסלובקיה בתוצאה .
הייתה זו הזכייה השנייה ברציפות של ברזיל בטורניר, והיא הייתה לנבחרת השנייה בהיסטוריה שזוכה בתואר פעמיים ברציפות, אחרי (1934 ו-1938).
שתי הנבחרות נפגשו כשבועיים קודם לכן בשלב הבתים של הטורניר (), והיה זה גמר המונדיאל השני בהיסטוריה, והאחרון עד כה (2019), שהפגיש שתי נבחרות שכבר נפגשו מוקדם יותר בטורניר (אחרי גמר מונדיאל 1954 ביו ל).
במשחק הגמר, צ'כוסלובקיה עלתה ליתרון, כשיוזף מסופוסט כבש לאחר 15 דקות.
אמרילדו הברזילאי השווה את התוצאה שתי דקות אחר כך וקבע את תוצאת המחצית.
בדקה ה-69 השלים זיטו את המהפך לזכות ברזיל, ותשע דקות אחר כך קבע ואוה את תוצאת הסיום, 3-1 לברזיל.
ברזיל הופיעה בפעם השנייה בתולדותיה בגמר המפעל, לאחר ניצחונה במשחק הגמר הקודם בתוצאה 5-2 על .
עבור הייתה זו הופעה שנייה ואחרונה בהיסטוריה בגמר המפעל.
הופעתה הקודמת הייתה בגמר מונדיאל 1934, בו נוצחה על ידי איטליה בתוצאה 2-1.
שתי הנבחרות נפגשו פעמיים בעבר במסגרת גביע העולם, שתיהן בטורניר מונדיאל 1938 בצרפת.
השתיים הוגרלו להיפגש ברבע גמר הטורניר.
המשחק הראשון התקיים ב-12 ביוני 1938, והסתיים בשוויון 1-1 לאחר הארכה.
בעקבות כך, הן נפגשו למשחק חוזר יומיים אחר כך, ובו ניצחה ברזיל בתוצאה 2-1, בדרך למקום השלישי בסיום הטורניר.
ברזילשלבצ'כוסלובקיהיריבהתוצאהשלב הבתיםיריבהתוצאה0 - 2משחק ראשון0 - 10 - 0משחק שני0 - 01 - 2משחק שלישי3 - 1טבלת בית ג'טבלות סופיותטבלת בית ג'יריבהתוצאהשלבי הנוקאאוטיריבהתוצאה1 - 3רבע הגמר0 - 12 - 4חצי הגמר1 - 3
שתי הנבחרות הוגרלו יחדיו לבית ג', לצדן של ו.
במחזור הראשון פגשה ברזיל את מקסיקו, וגברה עליה 2-0. פלה כבש את השער השני, אחרי שבישל את הראשון למריו זגאלו.
במשחק המקביל, גברה צ'כוסלובקיה על ספרד בתוצאה 1-0, משער בדקות הסיום של יוזף שטיבראני.
במחזור השני נפגשו שתי הנבחרות אחת מול השנייה.
במהלך המשחק נפצע פלה תוך כדי ניסיון בעיטה, ולמעשה סיים את השתתפותו בטורניר.
המשחק עצמו הסתיים בשוויון 0-0. במחזור האחרון של שלב הבתים, הבטיחה ברזיל את המקום הראשון בזכות ניצחון 2-1 על ספרד, שהגיע לאחר מהפך ברבע השעה האחרונה.
במשחק המקביל צ'כוסלובקיה הובילה על מקסיקו כבר לאחר דקה אחת, אך ירדה בפיגור 2-1 למחצית, בדרך להפסד 3-1. למרות ההפסד, העפילה צ'כוסלובקיה מהמקום השני בבית.
בשלב רבע הגמר הדיחה ברזיל את , לאחר שגברה עליה בתוצאה 3-1. צמד של גארינצ'ה, שנטל על עצמו את הובלת הנבחרת לאחר פציעתו של פלה, ושער אחד של ואוה, הבטיחו לברזיל את ההעפלה.
צ'כוסלובקיה פגשה בשלב זה את , ושער אחד של אדולף שרר אחרי פחות מרבע שעה של משחק העניק לה ניצחון 1-0 וכרטיס לחצי הגמר.
בשלב חצי הגמר פגשה ברזיל את המארחת .
ברזיל עלתה ליתרון ראשון כבר לאחר תשע דקות משער של גארינצ'ה, והמשיכה להוביל לכל אורך המשחק שהסתיים בתוצאה 4-2. ואוה וגארינצ'ה סיימו את המשחק עם צמד שערים.
במפגש המקביל פגשה צ'כוסלובקיה את .
לאחר שוויון 0-0 במחצית, העלה יוזף קדרבה את צ'כוסלובקיה ליתרון, אך יוגוסלביה הצליחה לחזור למשחק.
צמד שערים (אחד בפנדל) של שרר בעשר הדקות האחרונות הבטיחו לצ'כוסלובקיה את הניצחון במשחק, שהסתיים בתוצאה 3-1, ואת הכרטיס לגמר המונדיאל השני בתולדותיה.
ניקולאי לאטישב מברית המועצות נבחר לשופט המשחק.
עוזרי השופט, ליאו הורן ההולנדי ובוב דייווידסון הסקוטי, נבחרו לשמש כקוונים במשחק.
לאטישב היה בעברו כדורגלן ששיחק בין היתר בדינמו מוסקבה לפני שהחל בקריירת שיפוט.
הוא היה לשופט הסובייטי הראשון והיחיד בהיסטוריה של גמר המונדיאל.
במהלך הטורניר הוא שפט בשלושה משחקים נוספים, בהם ניצחונה של צ'כוסלובקיה על הונגריה ברבע הגמר.
כמו כן הוא שפט פעמיים בשלב הבתים, כשניהל את ניצחונה של 3-0 על ואת ניצחונה של 3-1 על .
הורן שפט בניצחונה של 2-1 על בשלב הבתים ובניצחונה של הונגריה 2-1 על אנגליה באותו שלב.
ברבע הגמר, שפט בניצחונה של המארחת 2-1 על .
דייווידסון שפט בשני משחקים של גרמניה המערבית בשלב הבתים, מול איטליה (0-0) ומול צ'ילה (2-0 לגרמניה).
מאמן נבחרת ברזיל, איימור מוריירה, הכליל בהרכב ברזיל לגמר שמונה שחקנים שפתחו בניצחון 5-2 על בגמר המונדיאל הקודם.
פלה, שנפצע במפגש הקודם בין ברזיל לצ'כוסלובקיה בשלב הבתים, נעדר מהמפגש.
לאחר 15 דקות עלתה צ'כוסלובקיה ליתרון ראשון במשחק.
מסירת עומק של תומאש פוספיקאל הגיעה ליוזף מסופוסט בתוך הרחבה, והאחרון גלגל בנגיעה אל הרשת וקבע 1-0 מפתיע לצ'כוסלובקיה.
אמנם, היתרון החזיק מעמד שתי דקות בלבד.
בדקה ה-17, קיבל אמרילדו כדור חוץ מאגף שמאל.
הוא עבר שחקן אחד, לאחר מכן עבר בין שני שחקנים ושלח כדור מזווית קשה שהפתיע את השוער ויליאם שרויף ונכנס, כדי לקבוע 1-1. תוצאת השוויון נותרה עד לסיום המחצית הראשונה.
בדקה ה-69 השלימה ברזיל את המהפך.
איבוד כדור של צ'כוסלובקיה במרכז המגרש הוביל להתקפה מתפרצת מהצד השני.
הכדור הגיע לאמרילדו באגף השמאלי, שהגביה כדור לרוחב השער שעבר את שרויף והגיע לזיטו, שדחק עם החזה את שער היתרון של ברזיל.
תשע דקות אחר כך ניצלה ברזיל טעות קשה של השוער שרויף, ששמט כדור גובה פשוט הישר לרגליו של ואוה, שדחק פנימה וקבע את תוצאת המשחק, 3-1 לברזיל.
הקפטן, מאורו ראמוס, הניף את גביע העולם השני בתולדותיה של ברזיל.
קוונים: ליאו הורן, בוב דייווידסון
גמר מונדיאל 1958 התקיים באצטדיון רוסונדה בסטוקהולם, בירת שוודיה, ב-29 ביוני 1958, ובו נקבע שאלופת העולם לשנת 1958 היא נבחרת ברזיל, שניצחה את נבחרת שוודיה בתוצאה .
הייתה זו הזכייה הראשונה בתולדותיה של ברזיל בטורניר, והיא הייתה לנבחרת הרביעית שזוכה בתואר אלופת העולם.
עבור שוודיה, הייתה זו הופעה ראשונה, ויחידה עד כה, בגמר הטורניר.
כמו כן, היא הייתה לנבחרת השלישית שמגיעה לגמר המונדיאל בטורניר ביתי (אחרי ב-1930 ו ב-1934), והיחידה עד כה שמפסידה גמר מונדיאל ביתי.
במשחק הגמר, הפתיעה שוודיה כשעלתה ליתרון כבר אחרי ארבע דקות משער של נילס לידהולם.
ואוה הברזילאי השווה את התוצאה כעבור חמש דקות בלבד, והשלים צמד שקבע מהפך בדקה ה-32. שערים של פלה ומריו זגאלו במהלך המחצית השנייה העלו את ברזיל ליתרון 4-1. אגנה סימונסון צימק ל-4-2, אך פלה השלים צמד בתוך תוספת הזמן, וקבע את תוצאת המשחק, 5-2 לברזיל.
משחק זה היה גמר המונדיאל הפורה ביותר בכל הזמנים, עם שבעה שערים.
כמו כן, הוא אחד משלושת משחקי הגמר שהסתיימו בהפרש הגבוה ביותר, כשגם בשניים האחרים הייתה מעורבת ברזיל.
בגמר מונדיאל 1970 היא גברה על איטליה בתוצאה 4-1, ובגמר מונדיאל 1998 הפסידה 3-0 ל.
שניים מהכובשים במשחק מחזיקים בשיאים היסטוריים: פלה הוא צעיר הכובשים בגמר המונדיאל בכל הזמנים (17 שנים ו-249 ימים), ולידהולם הוא המבוגר ביניהם (35 שנים ו-263 ימים).
שתי הנבחרות נפגשו פעמיים בעבר במסגרת גביע העולם:
מונדיאל 1938, המשחק על המקום השלישי: ברזיל, שהודחה בחצי הגמר על ידי , גברה על שוודיה, שהודחה בחצי הגמר על ידי , בתוצאה 4-2. שוודיה הובילה ביתרון 2-0, אך ברזיל הפכה את התוצאה וסיימה במקום השלישי.
מונדיאל 1950, בית הגמר: ברזיל ושוודיה העפילו לבית הגמר במונדיאל אותו אירחה ברזיל.
במשחק הראשון בבית, הביסה ברזיל את שוודיה בתוצאה 7-1.
ברזילשלבשוודיהיריבהתוצאהשלב הבתיםיריבהתוצאה0 - 3משחק ראשון0 - 30 - 0משחק שני1 - 20 - 2משחק שלישי0 - 0טבלת בית ד'טבלות סופיותטבלת בית ג'יריבהתוצאהשלבי הנוקאאוטיריבהתוצאה0 - 1רבע הגמר0 - 22 - 5חצי הגמר1 - 3
נבחרת ברזיל החלה את דרכה בטורניר בבית ד', לצדן של , ו.
כבר במשחק הראשון בטורניר הפגינה ברזיל יכולת מרשימה והביסה 3-0 את אוסטריה, עם צמד של ז'וזה אלטפיני.
המפגש השני של ברזיל הסתיים בשוויון 0-0 עם אנגליה, שהיה לשוויון המאופס הראשון בהיסטוריה של גביע העולם.
צמד של ואוה העניק לברזיל ניצחון 2-0 על ברית המועצות במשחק השלישי, וקבע כי ברזיל עולה מהמקום הראשון בבית, ללא הפסד וללא שערי חובה.
נבחרת שוודיה החלה את דרכה בטורניר בבית ג', לצדן של , ו.
צמד של אגנה סימונסון סייע לה לנצח 3-0 את מקסיקו במשחקה הראשון בטורניר, וצמד של קורט האמרין העניק לה ניצחון 2-1 על הונגריה במשחק השני והבטיח מעשית את העפלתה.
שוויון 0-0 מול ויילס במשחק השלישי הבטיח לה את המקום הראשון בבית, ללא הפסד.
בשלב רבע הגמר פגשה ברזיל את סגניתה של שוודיה בשלב הבתים, ויילס, וגברה עליה 1-0 משער של פלה, שהיה שערו הראשון בתולדות המונדיאלים.
שוודיה פגשה את סגניתה של ברזיל בשלב הבתים, ברית המועצות.
כוכביה בשלב הבתים, האמרין וסימונסון, כבשו בניצחון 2-0 שהעניק לשוודיה את הכרטיס לחצי הגמר.
בשלב חצי הגמר פגשה ברזיל את .
על אף שספגה את שעריה הראשונים בטורניר, הפגינה ברזיל יכולת התקפית משובחת והביסה את יריבתה בתוצאה 5-2, תוצאה אותה תשחזר מאוחר יותר בגמר הטורניר.
פלה כיכב במשחק עם שלושער אישי.
בחצי הגמר המקביל פגשה שוודיה את האלופה המכהנת, .
אף על פי שנקלעה לפיגור 1-0, הצליחה שוודיה להגיב עם שלושה שערים שהעלו אותה לגמר המונדיאל הראשון בתולדותיה.
מוריס גיג הצרפתי נבחר לשופט המשחק.
עוזרי השופט, אלברט דוש הגרמני וחואן גרדיאסבאל הספרדי, נבחרו לשמש כקוונים במשחק.
גיג, השופט הצרפתי השני שמנהל את גמר המונדיאל, שפט פעמיים את ברזיל בשלב הבתים של הטורניר, בניצחונותיה על אוסטריה ועל ברית המועצות.
כמו כן, הוא שפט את משחק השובר שוויון בבית א', בו ניצחה את בתוצאה 2-1 לאחר הארכה.
דוש שפט את ברזיל במשחקה מול אנגליה בשלב הבתים, וכן את משחק שובר השוויון בבית ד' בו גברה ברית המועצות 1-0 על אנגליה.
גרדיאסבאל שפט בשני ניצחונותיה של 7-3 על בשלב הבתים ו-4-0 על צפון אירלנד ברבע הגמר.
אל מול כ-50,000 אוהדים ביציעים, כבש כוכבה השוודי של מילאן, נילס לידהולם, שער יתרון מרהיב לזכותה של שוודיה, לאחר שעבר שני שחקני הגנה ברזילאים על סף הרחבה, ובעט כדור מדויק לפינה שהכניע את ז'ילמר.
אמנם, היתרון השוודי החזיק מעמד חמש דקות בלבד.
כדור רוחב שטוח של גארינצ'ה מאגף ימין, שעבר דרך מספר שחקנים בתוך הרחבה השוודית, הגיע לרגלו של ואוה שדחק בנגיעה מקרוב, וקבע שוויון 1-1 מהיר.
בדקה ה-32, השלים ואוה צמד אישי ומהפך במשחק בשער דומה, כשכדור רוחב שטוח נוסף של גארינצ'ה מאגף ימין נמסר למרכז הרחבה, ותוך כדי גלישה ואוה דחק את הכדור אל הרשת וקבע את תוצאת המחצית.
בדקה ה-55 כבש פלה שער מרהיב שהעלה את נבחרתו ליתרון 3-1, כשהשתלט על כדור גובה בתוך הרחבה, הקפיץ מעל לשחקן הגנה יריב, ובנגיעה בעט לפינה ולרשת.
בדקה ה-68 העלה מריו זגאלו את ברזיל ליתרון 4-1, לאחר שהשתלט על כדור באגף שמאל של הרחבה, ומהפינה השמאלית של תיבת החמש בעט את הכדור לרשת.
בדקה ה-80 חזרה שוודיה למשחק, לאחר שמסירת עומק של לידהולם השאירה את אגנה סימונסון לבד מול ז'ילמר, והאחרון גלגל בנגיעה אל הרשת.
בתוך תוספת הזמן קבע פלה את תוצאת המשחק, כשנגח כדור קשתי מעל לשוער השוודי קאלה סוונסון והשלים צמד אישי.
הילדרלדו בליני, קפטן ברזיל, היה הברזילאי הראשון להניף את גביע העולם.
קוונים: אלברט דוש, חואן גרדיאסבאל
גמר מונדיאל 1954 (הידוע גם בשם הנס של ברן) התקיים באצטדיון ונקדורף בברן, שווייץ ב-4 ביולי 1954, ובו נקבע שאלופת העולם לשנת 1954 היא נבחרת גרמניה המערבית, שניצחה את נבחרת הונגריה בתוצאה .
הייתה זו זכייתה הראשונה של גרמניה בטורניר, והיא הייתה לנבחרת השלישית (אחרי ו) שזוכה בתואר.
ההונגרים הגיעו כפייבוריטים מוחלטים לטורניר בכלל ולמשחק בפרט, וההפסד התקבל כהפתעה גדולה.
עד לדקה השמינית צעדה הונגריה ביתרון 0–2 משערים של פרנץ פושקש וזולטן צ'יבור, אך גרמניה השיגה שוויון מהיר מרגליהם של מקס מורלוק והלמוט ראן.
למרות השליטה של הונגריה במחצית השנייה, הבקיע ראן את שער הניצחון לזכות גרמניה שש דקות לסיום ההתמודדות.
שתי הנבחרות נפגשו במהלך הטורניר, במסגרת שלב הבתים, והונגריה הביסה את גרמניה בתוצאה .
הייתה זו הפעם הראשונה בהיסטוריה של הטורניר שבה שתי הנבחרות שהגיעו לגמר נפגשו באותו טורניר בשלב מוקדם יותר.
גרמניה הגיעה לגמר הטורניר לראשונה בהיסטוריה שלה, בעוד להונגריה הייתה זו הופעה שנייה, ואחרונה עד כה, בגמר גביע העולם, לאחר ההפסד 2–4 בגמר מונדיאל 1938 ל.
כל השחקנים שנטלו חלק במשחק כבר אינם בחיים.
הורסט אקל שהיה במשחק הגמר בן 22, היה האחרון שנפטר, ב-2021.
הונגריה הגיעה לטורניר גביע העולם כפייבוריטית מוחלטת לזכייה בתואר, ונחשבה לנבחרת הטובה בעולם.
הונגריה, שזכתה באותן שנים לכינויים "קבוצת הזהב" ו"המדיארים המופלאים", לא הפסידה כלל בחמש השנים שקדמו לטורניר, ברצף שנמשך 32 משחקים, כולל משחקי הטורניר עצמו.
בנוסף, הם זכו בטורניר הכדורגל של אולימפיאדת הלסינקי ב-1952. בין הניצחונות הזכורים ביותר שהשיגה באותן שנים, נמצאים הניצחונות על .
השתיים נפגשו למשחק ידידות באצטדיון ומבלי ב-25 בנובמבר 1953, במשחק שהוכתר כ"משחק המאה", ובו הביסה הונגריה את אנגליה בתוצאה 6-3. בכך, היא הייתה לנבחרת הראשונה בהיסטוריה שאינה בריטית ומנצחת את אנגליה בביתה.
היחידה לעשות זאת לפניה הייתה ארבע שנים קודם לכן.
שבועות ספורים טרם הטורניר נפגשו השתיים למשחק חוזר בבודפשט, ושם הביסו ההונגרים את אנגליה בתוצאה 7-1, ההפסד הגדול בהיסטוריה של אנגליה.
נבחרת גרמניה המערבית לא נחשבה באותן שנים לאחת מהבכירות שבנבחרות.
היא כלל לא השתתפה במונדיאל 1950, בשל האיסור על נבחרות גרמניה להשתתף בעקבות מלחמת העולם השנייה.
למעשה, מוקדמות מונדיאל 1954 היוו את חזרתה של גרמניה לטורנירים בינלאומיים לראשונה לאחר המלחמה.
בשלב הראשון של הטורניר חולקו 16 הנבחרות המשתתפות לארבעה בתים, כשבכל בית התמודדו שתי נבחרות מדורגות ושתיים שאינן מדורגות.
כל נבחרת שיחקה פעמיים בשלב הבתים, כאשר כל נבחרת מדורגת פגשה את שתי הנבחרות שאינן מדורגות בבית.
שתי הראשונות בכל בית העפילו לשלב רבע הגמר.
גרמניה המערביתשלבהונגריהיריבהתוצאהשלב הבתיםיריבהתוצאה1 - 4משחק ראשון0 - 98 - 3משחק שני3 - 82 - 7פלייאוףטבלת בית ב'טבלות סופיותטבלת בית ב'יריבהתוצאהשלבי הנוקאאוטיריבהתוצאה0 - 2רבע הגמר2 - 41 - 6חצי הגמר2 - 4 ה
שתי הנבחרות הוגרלו יחדיו לבית ב'.
הנבחרות המדורגות בבית היו הונגריה ו ולצדן הוגרלו גרמניה המערבית ו.
גרמניה המערבית פתחה את משחקיה בטורניר עם ניצחון 4-1 על טורקיה.
לאחר שנקלעה לפיגור כבר בדקה השנייה, הצליחה גרמניה להפוך את התוצאה ולהשיג ניצחון ראשון.
במשחק המקביל, הביסה הונגריה 9-0 את קוריאה הדרומית.
שנדור קוצ'יש חגג שלושער, פרנץ פושקש ופטר פלוטאס הוסיפו צמדים.
במשחק השני, התמודדו גרמניה והונגריה אחת מול השנייה.
מאמן גרמניה, זפ הרברגר, העלה הרכב משני, שרק שישה מתוכו פתחו גם בגמר הטורניר.
מטרתו הייתה לשמור על שחקני ההרכב המובילים לקראת השלבים הבאים, ובכך הצליח להסתיר את חוזקה האמיתי של נבחרתו.
הונגריה הביסה את גרמניה בתוצאה 8-3, במשחק בו כבש קוצ'יש רביעייה.
הונגריה סיימה את שלב הבתים עם שני ניצחונות ו-17 שערי זכות בשני משחקים.
פושקש, כוכבה הגדול של הנבחרת שגם כבש במשחק, נפצע במהלכו ונעדר משני משחקיה הבאים של הנבחרת.
גרמניה וטורקיה שתיהן סיימו עם מאזן של שתי נקודות, מה שגרר משחק פלייאוף ביניהן על ההעפלה לרבע הגמר.
גרמניה שלטה במשחק, ושלושער של מקס מורלוק סייע לה להעפיל לאחר ניצחון 7-2 על הטורקים.
בשלב רבע הגמר גברה גרמניה על בתוצאה 2-0 והעפילה לחצי הגמר.
במשחק המקביל, נפגשו הונגריה ו למשחק שבאופן תאורטי היה אמור להפגיש שתי נבחרות התקפיות מהטובות בעולם באותה תקופה, אך בפועל התאפיין באלימות רבה, והסתיים בניצחונה של הונגריה 4-2 ובהעפלתה לחצי בגמר.
בשלב חצי הגמר לא התקשתה גרמניה להדיח את עם ניצחון 6-1. במשחק המקביל, הונגריה פגשה את האלופה המכהנת .
למרות יתרון שני שערים של הונגריה, הצליחה אורוגוואי לחזור למשחק במחצית השנייה ולהשוות ל-2-2. המשחק עבר להכרעה בהארכה, וצמד של קוצ'יש בתשע הדקות האחרונות הביאו להונגריה ניצחון 4-2 וכרטיס לגמר המפעל.
ויליאם לינג מאנגליה נבחר לשופט המשחק.
עוזרי השופט, וינצ'נצו אורלנדיני מאיטליה וסנדי גריפיתס הוולשי, נבחרו לשמש כקוונים במשחק.
לינג נחשב באותה תקופה לאחד מהמובילים שבשופטים באנגליה.
הוא שפט בין היתר את גמר טורניר הכדורגל של אולימפיאדת לונדון ב-1948 בין ל, ואת גמר גביע ה-FA בשנת 1951 בין ניוקאסל יונייטד לבלקפול.
לינג ניהל גם את המשחק הראשון בין הונגריה לגרמניה בטורניר, בו ניצחה הונגריה בתוצאה 8-3.
אורלנדיני שפט את גרמניה בניצחון 6-1 על בחצי הגמר, וכן בניצחונה של 7-0 על בשלב הבתים.
גריפיתס שפט את הונגריה בניצחונה על אורוגוואי בחצי הגמר, וכן את משחקי שלב הבתים בהם ניצחה 1-0 את ו ניצחה 4-1 את .
נבחרת הונגריה הגיעה למשחק בעמדת עדיפות על הגרמנים.
המאמן ההונגרי, גוסטב שבש, החליט להכליל בהרכב את פרנץ פושקש, אף על פי שלא החלים לחלוטין מהפציעה.
מנגד, עצם הגעתה של נבחרת גרמניה המערבית אל משחק הגמר נחשבה כהפתעה גדולה.
זפ הרברגר, המאמן הגרמני, הכליל בהרכב חמישה שחקנים שלא שותפו בתבוסה 3–8 להונגריה בשלב הבתים.
המשחק התנהל תחת גשם כבד.
מזג אוויר מסוג זה כונה במחנה הגרמני "מזג האוויר של פריץ ואלטר", רמז לכך שקפטן הנבחרת הגרמנית הצטיין במיוחד תחת תנאי מזג אוויר מסוג זה.
בנוסף, שחקני גרמניה היו מצוידים בנעלי כדורגל של חברת אדידס הגרמנית, שהיו מותאמים לכל מזג אוויר.
דבר זה היווה יתרון לגרמניה, ששחקניה עלו לשחק עם נעלי המשחק הקבועות שלהם.
כבר בדקה השישית, ועל אף שלא היה כשיר במאת האחוזים, כבש פושקש את השער הראשון במשחק.
שנדור קוצ'יש קיבל כדור בתוך הרחבה ובעט לכיוון השער כדור שהוסט על ידי ההגנה.
הכדור התועה הגיע לפושקש, שהכניע את השוער טוני טורק.
שתי דקות בלבד אחר כך, השיגה הונגריה את השער השני, בזכות טעות גדולה בהגנה הגרמנית.
ורנר קולמאייר ניסה להחזיר במסירה מטווח קרוב את הכדור לשוער טורק, והאחרון לא הצליח להשתלט על הכדור.
זולטן צ'יבור חטף את הכדור, ומול השער החשוף העלה את הונגריה ליתרון 0–2.
קצב השערים המהיר נמשך, ושתי דקות בלבד לאחר השער השני, השיגה גרמניה שער מצמק.
הלמוט ראן שלח כדור שטוח וחד מהאגף השמאלי אל תוך הרחבה של הונגריה.
יוזף בוז'יק גלש לכדור והצליח לגעת בו, אך מקס מורלוק, גם הוא בגלישה, הגיע לכדור שהכניע את גיולה גרושיץ'.
בדקה ה-18 השיגה גרמניה את השוויון המפתיע.
כדור קרן של הקפטן ואלטר עבר את כל ההגנה והשוער, והלמוט ראן שחיכה סמוך לקורה הרחוק דחק פנימה את שער השוויון.
מאז שער השוויון ולאורך כל דקות המשחק, הפעילה הונגריה לחץ כבד על שערה של גרמניה, שהייתה עסוקה בעיקר במשימות הגנה.
מספר הצלות של טורק, הצלה מקו השער של קולמאייר, כדורים שפגעו בקורה ובמשקוף השער, כל אלה מנעו מהונגריה לחזור ליתרון.
בדקה ה-84, שש דקות בלבד לסיום ההתמודדות, השיגה גרמניה את שער הניצחון.
כדור שהורחק מרחבת ה-16 של הונגריה הגיע לרגליו של הלמוט ראן.
ראן חדר לרחבה, תוך שהוא עובר שחקן הונגרי, ובעט חד ושטוח לפינה השמאלית ופנימה.
דקה בלבד לאחר השער המפתיע, קיבל פושקש כדור ברחבה ותוך כדי גלישה הכניע את טורק, אך הנפת דגל לנבדל של הקוון גריפיתס התקבלה על ידי השופט לינג, שפסל את השער.
הונגריה לא הצליחה למצוא את השוויון, וגרמניה השיגה לראשונה בתולדותיה את גביע העולם, באחד ממשחקי הגמר המפתיעים בתולדות המפעל.
קוונים: וינצ'נצו אורלנדיני, סנדי גריפיתס
מיד לאחר המשחק החלו לעלות האשמות ושמועות על שימוש בסמים אסורים ומשפרי ביצועים בקרב שחקני נבחרת גרמניה המערבית.
מספר שחקנים מהנבחרת חלו לאחר הטורניר בצהבת, מה שהגביר את החשד כי מדובר במזרק מזוהם שהדביק את חברי הנבחרת.
מספר משחקני הנבחרת טענו לאחר העלאת ההאשמות כי מדובר היה בזריקות גלוקוז.
רופא הנבחרת, פרנץ לוגן, טען כי היו אלה דווקא זריקות של ויטמין C שניתנו לשחקנים.
בשנת 2010 התקיים מחקר באוניברסיטת לייפציג, תחת השם "סמים בגרמניה".
במסגרת המחקר נחשף כי קיימת סבירות כי לחברי הנבחרת הגרמנית באותן שנים הוזרק הסם פרביטין, מסוג מתאמפטמין, במסווה של ויטמין C.
במחקר צוין גם כי אין המסקנות כוללות את מונדיאל 1954 באופן ספציפי.
הניצחון המפתיע התקבל באופוריה ברחבי גרמניה המערבית, שעדיין חוותה קשיים בעקבות תוצאותיה של מלחמת העולם השנייה.
במשחק זה הושמע ההמנון הגרמני באירוע ספורט בינלאומי לראשונה מאז המלחמה.
הזכייה בגביע העולם והניצחון במשחק הגמר כנקודת מפנה בהיסטוריה של גרמניה לאחר מלחמת העולם השנייה.
גמר מונדיאל 1938 התקיים באצטדיון האולימפי קולומב בפריז, צרפת ב-19 ביוני 1938, ובו נקבע שאלופת העולם לשנת 1938 היא נבחרת איטליה, שניצחה את נבחרת הונגריה בתוצאה .
הייתה זו זכייתה השנייה ברציפות של איטליה בטורניר השלישי בהיסטוריה של גביע העולם, והאחרון לפני מלחמת העולם השנייה.
איטליה הייתה לנבחרת הראשונה בהיסטוריה שזוכה בטורניר פעמיים רצופות.
עד כה, היחידה לשחזר את ההישג הייתה ב-1958 וב-1962. כמו כן, איטליה הייתה לראשונה שזוכה בתואר מחוץ למדינתה.
במשחק עצמו עלתה איטליה, האלופה המכהנת, ליתרון ראשון כבר לאחר שש דקות משער של ג'ינו קולאוסי, אך פאל טיטקוש השווה לאחר שתי דקות בלבד.
סילביו פיולה החזיר את איטליה ליתרון, וקולאוסי השלים צמד לפני המחצית וקבע 3-1 לאיטליה בהפסקה.
ג'רג' שארושי צימק את התוצאה בדקה ה-70, אך 12 דקות אחר כך השלים פיולה צמד אישי וקבע את תוצאת המשחק, 4-2 לאיטליה.
איטליה הגיעה לטורניר כפייבוריטית לזכייה.
למעשה, הייתה הנציגה הדרום אמריקאית היחידה בטורניר.
טורניר מונדיאל 1938 התנהל בשיטת נוקאאוט לכל אורכו.
16 הנבחרות המשתתפות החלו את דרכן בשמינית הגמר, למעט שפרשה טרם הטורניר, ושמיטב כוכביה ייצגו את בעקבות האנשלוס.
איטליהשלבהונגריהיריבהתוצאהיריבהתוצאה1 - 2 השמינית הגמר0 - 61 - 3רבע הגמר0 - 21 - 2חצי הגמר1 - 5
איטליה החלה את דרכה בהתמודדות מול .
אף על פי שהגיעה כנבחרת המועדפת למשחק בפרט ולטורניר בכלל, התקשתה איטליה להתמודד עם הנורווגים.
בדקה השנייה היא עלתה ליתרון מרגליו של פייטרו פראריס, אך נורווגיה השוויתה את התוצאה שש דקות בלבד לסיום, והמשחק עבר להכרעה בהארכה.
ארבע דקות מפתיחת ההארכה, סילביו פיולה קבע את תוצאת המשחק, 2-1 לאיטליה שעלתה לרבע הגמר.
במשחק המקביל פגשה הונגריה את (כיום אינדונזיה), ולא התקשתה להביס אותה.
במחצית עמדה התוצאה על 4-0 להונגרים, שהוסיפו שני שערים במחצית השנייה בדרך לניצחון 6-0 ולרבע הגמר.
בשלב רבע הגמר פגשה איטליה את הנבחרת המארחת, .
בשני טורנירי המונדיאל הראשונים זכתה המארחת בטורניר, אך הפעם היא הודחה כבר בשלב רבע הגמר.
ג'ינו קולאוסי קבע 1-0 לאיטליה כבר לאחר תשע דקות, אך כעבור דקה השיגה צרפת את השוויון.
האיטלקים הפגינו עדיפות במחצית השנייה, וצמד של פיולה קבע 3-1 לאיטליה, שהעפילה על חשבון המארחת לחצי הגמר.
במשחק המקביל פגשה הונגריה את .
השווייצרים הגיעו לאחר שנאלצו לשחק פעמיים בשלב שמינית הגמר, לאחר שמשחקה הראשון מול הנאצית הסתיים בשוויון 1-1 בהארכה.
שווייץ השיגה את הכרטיס לשלב זה בזכות ניצחון 4-2 במשחק החוזר, אך לא יכלה להונגרים, שניצחו במשחק 2-0 והעפילו לחצי הגמר.
בשלב חצי הגמר פגשה איטליה את וחלוצה הפורה לאונידאס דה סילבה, שנחשבה אז לכוח עולה בכדורגל העולמי.
לאחר שוויון מאופס במחצית הראשונה, העלו קולאוסי וג'וזפה מאצה (בפנדל) את איטליה ליתרון כפול.
שער מצמק של הברזילאים בדקות הסיום לא מנע את העפלתה של איטליה לגמר בפעם השנייה ברציפות, לאחר ניצחון 2-1. הונגריה, בכיכובם של ג'רג' שארושי וגיולה ז'נגלר, הוסיפה להציג כדורגל התקפי ומהנה, והביסה במשחק המקביל 5-1 את .
בכך, העלו ההונגרים את מאזן שעריהם ל-13 בשלושה משחקים בלבד, והעפילו לראשונה בתולדותיהם לגמר הטורניר.
ז'ורז' קאפדוויל הצרפתי נבחר לשופט המשחק.
עוזרי השופט, האנס ווטריך משווייץ וגוסטב קריסט הצ'כוסלובקי, נבחרו לשמש קוונים במשחק.
קאפדוויל היה לשופט היחיד עד כה בתולדות המונדיאל ששופט את משחק הגמר בארץ מוצאו.
קאפדוויל שפט גם במשחק החוזר של רבע הגמר, בו ניצחה את בתוצאה 2-1.
ווטריך שפט את בניצחונה של איטליה על ברזיל 2-1 בחצי הגמר, וכן בניצחון המארחת 3-1 על בשמינית הגמר.
קריסט שפט בניצחונה של 8-0 על ברבע הגמר.
איטליה ערב גמר המונדיאל הייתה נתונה תחת שליטתו של בניטו מוסוליני.
עובדה זו, והצדעתם של שחקני איטליה במועל יד טרם המשחק, הביאו את הקהל הצרפתי המקומי לעודד בהמוניו דווקא את ההונגרים.
מאמן איטליה, ויטוריו פוצו, השתמש דווקא באווירה העוינת סביב איטליה על מנת להמריץ את שחקני נבחרתו, שפתחו את משחקיהם בדרך כלל במהירות ובדיוק.
שתי הנבחרות הציגו סגנונות שונים.
הונגריה שיחקה כדורגל קבוצתי אלגנטי וטכני, בעוד איטליה נהגה להתבסס יותר על כישרונם האישי של שחקניה.
איטליה פתחה את משחק הגמר בסערה.
כבר בדקה השישית, עלתה ראשונה על לוח התוצאות, כשג'ינו קולאוסי ניצל חוסר ערנות בהגנה ההונגרית וכבש את השער הראשון.
שתי דקות אחר כך, הפתיעה הונגריה את איטליה והשיגה את השוויון מרגליו של פאל טיטקוש.
למרות שער השוויון, איטליה שלטה בקצב המשחק, והעדיפות של שחקניה על פני ההונגרים החלה לתת את אותותיה.
כבר בדקה ה-16 נטלה איטליה פעם נוספת את היתרון, אותו לא שמטה עד לסיום, מרגליו של סילביו פיולה.
איטליה איימה באופן בלתי פוסק על השער ההונגרי, ובדקה ה-35 השלים קולאוסי צמד אישי, והעלה את נבחרתו ליתרון 3-1, שנשאר עד לסיום המחצית.
בתוך כך, הקהל הצרפתי החל להריע לשחקנים האיטלקים בזכות המשחק החזק ושובה העין שהציגה.
במחצית השנייה שיחקה איטליה ביתר נינוחות.
בדקה ה-70, ניצל זאת ג'רג' שארושי על מנת לצמק את התוצאה ל-3-2. בדקה ה-82 השלים פיולה צמד אישי שקבע את תוצאת המשחק, 4-2 לאיטליה, שהניפה את גביע העולם לקול תשואות הקהל.
קוונים: האנס ווטריך, גוסטב קריסט
בניטו מוסוליני, ששלט באותה תקופה באיטליה, שלח מברק לשחקני הנבחרת ערב המשחק, ובו נכלל המשפט "נצחו או תמותו".
שוער הונגריה, אנטל סאבו, אמר לאחר המשחק - אולי ספגתי ארבעה שערים, אך לפחות הצלתי את חייהם של 11 אנשים, בהתייחסו למברק של מוסוליני.
שנה לאחר הטורניר פרצה מלחמת העולם השנייה.
הטורניר שב לפעילות רק ב-1950, שם ציפה לנבחרות גורל שונה לחלוטין ממונדיאל 1938 - איטליה סיימה את דרכה כבר בשלב הבתים, בעוד הונגריה כלל לא העפילה לטורניר.
גמר מונדיאל 1934 התקיים באצטדיון נאציונלה PNF ברומא, בירת איטליה, ב-10 ביוני 1934, ובו נקבע שאלופת העולם לשנת 1934 היא נבחרת איטליה, שניצחה את נבחרת צ'כוסלובקיה בתוצאה לאחר הארכה.
היה זה גמר המונדיאל השני בהיסטוריה, והראשון אי פעם שהגיע להכרעה בהארכה.
כמו בטורניר הקודם, גם הפעם ניצחה הנבחרת המארחת בגמר וזכתה בטורניר.
בניגוד לטורניר המונדיאל הראשון, שם הגיעו לגמר שתי נבחרות מדרום אמריקה, אל גמר הטורניר השני הגיעו שתי נבחרות מיבשת אירופה.
יתרה מכך, כל שמונה הנבחרות שהתמודדו ברבע הגמר היו נבחרות אירופיות.
השער הראשון במשחק נכבש רק בדקה ה-71, כשאנטונין פוץ' העלה את צ'כוסלובקיה ליתרון.
עשר דקות אחר כך הצליחה איטליה להשוות משערו של ריימונדו אורסי, אחד משלושה ארגנטינאים מתאזרחים שפתחו בהרכב האיטלקי.
המשחק עבר להכרעה בהארכה, וחמש דקות מפתיחתה כבש אנג'לו סקיאביו את שער הניצחון, שהקנה לאיטלקים את תואר אליפות העולם הראשון בתולדותיה.
איטליה אירחה את טורניר הגמר השני בהיסטוריה של גביע העולם, תחת שלטונו של בניטו מוסוליני.
כפי שעשה אדולף היטלר שנתיים אחר כך באולימפיאדת ברלין, השתמש מוסוליני בטורניר כאמצעי תעמולה איטלקית.
אל הטורניר הגיעו 12 נבחרות מיבשת אירופה, אליהן הצטרפו , , ששלחה סגל חסר, מחוזק בכוכבים כלאונידאס דה סילבה, ו ששלחה סגל חובבני.
, שאירחה את המונדיאל הקודם בו איטליה סירבה להשתתף, בחרה שלא להגיע לטורניר.
גם בחרה שלא להגיע, בפעם השנייה ברציפות.
טורניר מונדיאל 1934 התנהל בשיטת נוקאאוט לכל אורכו.
16 הנבחרות המשתתפות החלו את דרכן בשלב שמינית הגמר.
איטליהשלבצ'כוסלובקיהיריבהתוצאהיריבהתוצאה1 - 7שמינית הגמר1 - 21 - 1 (חוזר: 0 - 1)רבע הגמר2 - 30 - 1חצי הגמרגרמניה הנאצית1 - 3
איטליה פתחה את הטורניר הביתי בניצחון 7-1 מרשים על , עם שלושער של אנג'לו סקיאביו.
במשחק המקביל, חזרה צ'כוסלובקיה מפיגור 1-0 בהפסקה מול לניצחון 2-1 בסיום, כשאת שער הניצחון כובש אולדז'יך ניידלי.
בשלב רבע הגמר פגשה איטליה את .
לואיס רגיירו העלה את ספרד ליתרון, אך ג'ובאני פרארי השווה את התוצאה דקה להפסקה.
התוצאה נשמרה עד לסיום, והנבחרות התייצבו למשחק חוזר יום אחר כך, אותו הכריע ג'וזפה מאצה עם שער ניצחון כבר בדקה ה-11, שקבע 1-0 לאיטליה.
צ'כוסלובקיה פגשה ברבע הגמר את , ושוב מצאה עצמה בפיגור בתוך המחצית הראשונה.
הצ'כוסלובקים הצליחו להשוות עוד טרם המחצית, ועם פתיחת המחצית השנייה השלימו מהפך ועלו ליתרון 2-1. 12 דקות בלבד לסיום שווייץ מצאה את השוויון, אך כעבור ארבע דקות שוב כבש ניידלי שער ניצחון עבור נבחרתו, 3-2 לצ'כוסלובקיה שממשיכה לחצי הגמר.
בחצי הגמר פגשה איטליה את , שנחשבה לנבחרת חזקה מאוד באותה תקופה וליריבה ראויה לאיטלקים.
בדקה ה-19 של ההתמודדות כבש אנריקה גאיטה, מתאזרח ארגנטינאי, את שער הניצחון עבור איטליה, שהעפילה לגמר לראשונה בתולדותיה.
בחצי הגמר המקביל כבש ניידלי שלושער שהעלה את נבחרתו לגמר הראשון בתולדותיה לאחר ניצחון 3-1 על .
ניידלי העלה את מאזנו האישי לחמישה שערים, שהספיקו לו לתואר מלך השערים של הטורניר.
איוואן אקלינד השוודי נבחר לשופט המשחק.
עוזרי השופט, לואיס בארט הבלגי ומיחאלי איוואנצ'יץ' ההונגרי, נבחרו לשמש קוונים במשחק.
אקלינד שפט בשלב שמינית הגמר את ניצחונה של 2–3 על .
הוא שפט את איטליה בניצחונה על 0–1 בשלב חצי הגמר.
ביקורת רבה נמתחה על הופעתו במשחקי חצי הגמר והגמר, שעיקרה הייתה חד צדדיות לטובת האיטלקים במשחק.
בארט שפט את משחקה רבע הגמר בין איטליה ל שהסתיים בשוויון 1–1 ובמשחק חוזר.
וכן בניצחון המארחת 1–3 על בשמינית הגמר.
איוואנצ'יץ' לא ניהל אף משחק כשופט ראשי בטורניר.
המשחק ברומא נפתח בחום כבד של מעל ל-40 מעלות צלזיוס.
איטליה עלתה למשחק עם שלושה מתאזרחים ממוצא ארגנטינאי - ריימונדו אורסי, אנריקה גואיטה ולואיס מונטי.
האיטלקים פתחו חזק את ההתמודדות, ושלטו במחצית הראשונה ללא עוררין.
השוער והקפטן של צ'כוסלובקיה, פרנטישק פלניצ'קה, הפגין יכולת גבוהה ומנע שערים מג'וזפה מאצה ומג'ובאני פרארי בהצלות מרשימות.
ההזדמנות הגדולה ביותר במחצית הראשונה הייתה של אנג'לו סקיאביו, שהחמיץ מול שער ריק כשבעט את הכדור גבוה מדי.
המחצית השנייה נפתחה כמו הראשונה, בלחץ איטלקי.
אמנם, תחת החום הכבד והתסכול מחוסר התכליתיות מול השער, החלה איטליה לאבד את השליטה במשחק.
בדקה ה-71, פחות מעשרים דקות לסיום, הצליחה צ'כוסלובקיה להדהים את יושבי האצטדיון ולעלות ליתרון.
אנטונין פוץ', שהתאושש מפגיעה גסה של אטיליו פראריס עשר דקות קודם לכן, קיבל מסירה משטפן צ'מבאל, עבר את ארלדו מונצליו והכניע את השוער ג'אנפיירו קומבי.
לאחר השער, שררה דממה באצטדיון ברומא.
בדקות שלאחר השער, יכלה צ'כוסלובקיה להכריע סופית את המשחק, אך ייז'י סובוטקה ופרנטישק סבובודה החמיצו ממצבים קורצים.
בדקה ה-81, לאחר סדרת ההחמצות של צ'כוסלובקיה, הצליחה איטליה לחזור למשחק.
אורסי פרץ באגף שמאל ושלח כדור לרחבה, אותו הצליח לדיסלב ז'נישק להרחיק.
על הכדור החוזר השתלט שוב אורסי, שהפעם הכניע את השוער וקבע שוויון 1-1.
לאחר השער האיטלקי, נסוגו הצ'כוסלובקים להגנה, ושמרו על התוצאה עד לסיום הזמן החוקי.
המשחק עבר להכרעה בהארכה, וכבר לאחר חמש דקות מפתיחתה השיגה איטליה את שער הניצחון.
הגבהה של גאיטה מצאה את אנג'לו סקיאביו, שהכניע את השוער וקבע 2-1 לאיטליה.
התוצאה נשמרה עד לסיום, ואיטליה חגגה במגרשה הביתי את הזכייה הראשונה בתולדותיה בגביע העולם.
קוונים: לואיס בארט, מיחאלי איוואנצ'יץ'
גמר מונדיאל 1930 התקיים באצטדיון סנטנאריו במונטווידאו, בירת אורוגוואי, ב-30 ביולי 1930, ובו נקבע שאלופת העולם לשנת 1930 היא נבחרת אורוגוואי, שניצחה את נבחרת ארגנטינה בתוצאה בגמר המונדיאל הראשון בהיסטוריה.
טרם המשחק נתגלעה מחלוקת בין הנבחרות על כדור המשחק, כשכל נבחרת צידדה בכדור המיוצר בארצה.
המחלוקת נפתרה בהתערבותה של פיפ"א, שקבעה לאחר הטלת מטבע כי הכדור הארגנטינאי יהיה בשימוש במחצית הראשונה, והכדור מאורוגוואי בשנייה.
אורוגוואי הייתה לאלופת העולם הראשונה בהיסטוריה, והיום שאחרי המשחק נקבע במדינה כיום חג.
אולימפיאדת פריז ב-1924 הייתה לציון דרך בעולם הכדורגל העולמי, שכן תחרות הכדורגל שלה הייתה התחרות הראשונה בהיסטוריה שהפגישה נבחרות אירופיות עם נבחרות משאר העולם.
נבחרת אורוגוואי הייתה לזוכה בטורניר, לאחר שהביסה את בתוצאה 3-0. בעקבות הצלחת הטורניר החליט נשיא פיפ"א, ז'יל רימה, לייסד טורניר בלתי תלוי במשחקים האולימפיים שיכריע את זהות אלופת העולם.
לאחר זכייתה של אורוגוואי במדליית זהב שנייה ברציפות באולימפיאדת אמסטרדם לאחר ניצחון במשחק גמר חוזר 2-1 על ארגנטינה, ובעקבות יום המאה להקמת המדינה, זכתה אורוגוואי במכרז לאירוח טורניר הבכורה.
שתי הנבחרות שהעפילו לגמר היו הטובות בטורניר, והגיעו אליו עם מאזן מושלם של ניצחונות בטורניר.
התחרותיות והאיבה בין המדינות השכנות רק הוסיפה לעניין סביב משחק הגמר.
טורניר מונדיאל 1930 החל בשלב בתים.
13 הנבחרות הוגרלו לארבעה בתים, הראשון בן ארבע נבחרות וכל השאר בני שלוש נבחרות כל אחד.
הנבחרות שסיימו במקום הראשון בבתיהן, העפילו לשלב חצי הגמר, שהתנהל בשיטת נוקאאוט.
אורוגוואישלבארגנטינהיריבהתוצאהשלב הבתיםיריבהתוצאה0 - 1משחק ראשון0 - 10 - 4משחק שני3 - 6משחק שלישי1 - 3טבלת בית ג'טבלות סופיותטבלת בית א'יריבהתוצאהשלבי הנוקאאוטיריבהתוצאה1 - 6חצי הגמר1 - 6
אורוגוואי פתחה את משחקיה בבית ג' בניצחון 1-0 על .
הקטור קסטרו העניק לנבחרתו את הניצחון עם שער בדקה ה-65. במשחק השני של שלב הבתים הביסה אורוגוואי את בתוצאה 4-0, והמשיכה לחצי הגמר עם מאזן מושלם של שני ניצחונות וללא שערי חובה.
ארגנטינה נאלצה לשחק בשלב הבתים משחק אחד יותר, לאחר שהוגרלה לבית א', היחיד שהכיל ארבע נבחרות.
במשחק הראשון שלה בטורניר פגשה ארגנטינה את .
לואיס מונטי כבש תשע דקות לסיום והעניק לארגנטינאים ניצחון 1-0. במשחקה השני בטורניר נעזרה ארגנטינה בשלושער של גיז'רמו סטאבילה כדי לנצח 6-3 את .
במשחקה השלישי והאחרון בשלב הבתים שמרה ארגנטינה על מאזן מושלם, כשגברה 3-1 על , בעזרת צמד של סטאבילה בהפרש של דקה אחת בלבד.
שתי הנבחרות סיימו כראשי בתים, והעפילו לחצי הגמר.
בשלב זה פגשה אורוגוואי את .
כבר בדקה הרביעית נקלעה אורוגוואי לפיגור, אך עד למחצית כבר צעדה ביתרון 3-1, בדרך לניצחון 6-1 והעפלה לגמר הטורניר הביתי.
ארגנטינה השיגה תוצאה זהה, 6-1, על .
במחצית הובילה ארגנטינה בתוצאה 1-0, אך במחצית השנייה הוסיפה חמישה שערים.
ארצות הברית רק צימקה דקה לסיום.
ג'ון לנגנוס הבלגי נבחר לשופט המשחק.
עוזרי השופט, יוליסס סאוסדו הבוליביאני והנרי כריסטוף הבלגי, נבחרו לשמש קוונים במשחק.
לנגנוס היה לשופט הראשון אי פעם בגמר המונדיאל.
הוא שפט גם בשני טורנירי המונדיאל הבאים, ב-1934 וב-1938.
שתי הנבחרות עלו במערך 2-3-5, שהיה נפוץ באותה התקופה.
אצטדיון סנטנאריו במונטווידאו החל להתמלא בשעות הבוקר, וב-14:15 שעון אורוגוואי, שעת הפתיחה, כבר היה מלא לחלוטין.
טרם המשחק טענו כל אחת מהנבחרות כי כדור המשחק שלהן צריך להיות בשימוש.
בסופו של דבר השופט, ג'ון לנגנוס, בעצה אחת עם פיפ"א, החליטו כי בכל מחצית ייעשה שימוש בכדור אחר.
הטלת מטבע קבעה כי המחצית הראשונה תשוחק עם כדור ארגנטינאי.
כבר בדקה ה-12 עלתה אורוגוואי ליתרון ראשון במשחק.
פבלו דוראדו בעט כדור לפינה הקרובה של השוער הארגנטינאי חואן בוטאסו והכניע אותו.
בדקה ה-20 ארגנטינה חזרה למשחק, כשבעיטה חזקה של קרלוס פאוצ'לה סיימה מהלך קבוצתי מרשים בשער שוויון.
שמונה דקות לסיום המחצית הראשונה השלימה ארגנטינה מהפך, כשבעיטה מזווית קשה של גיז'רמו סטאבילה הכניעה את אנריקה בז'סטררו וקבעה 2-1 לארגנטינה בהפסקה.
המחצית השנייה נפתחה בבעיטה של פרנסיסקו וראז'ו לקורת השער, שכמעט העלתה את ארגנטינה ליתרון כפול.
ההחמצה החמירה את פציעתו של וראז'ו בברכו, אותה ספג עוד בטרם המשחק.
באותה תקופה עוד לא היה ניתן לבצע חילופים, ואורוגוואי נהנתה מיתרון בעקבות פציעתו של החלוץ.
בדקה ה-57 הצליחה אורוגוואי להשיג את השוויון מרגליו של פדרו סאה.
11 דקות אחר כך הגיע המהפך השני במשחק, הפעם לטובתה של אורוגוואי, כשבעיטה מרחוק של סנטוס איריארטה קבעה 3-2.
דקה לסיום התקרבה ארגנטינה לשוויון, לאחר שגיז'רמו סטאבילה מצא את המשקוף.
המהלך הסתיים דווקא בשער מהצד השני, כשאורוגוואי יצאה להתקפה מתפרצת אותה חתם הקטור קסטרו עם שער שקבע את תוצאת הגמר, 4-2 לאורוגוואי בסיום.
קוונים: אוליסס סאוסדו, הנרי כריסטוף
ריאל מדריד הובילה במשחק 0–1 משער של סרחיו ראמוס בדקה ה-15 אחרי כדור חופשי, אך שער שוויון של יאניק קרסקו בדקה ה-79 קבע את תוצאת סיום הזמן החוקי, 1-1. הקבוצות הגיעו לבעיטות הכרעה בהן ניצחה ריאל בתוצאה 3–5, וזכתה בתואר.
היה זה משחק גמר ליגת האלופות ה-14 בהיסטוריה בו שיחק ריאל מדריד, והזכייה ה-11 בתולדותיה בתואר.
עבור אתלטיקו היה זה משחק הגמר השלישי בתולדותיה, ובכולן הפסידה.
בהגרלת הבתים שובצה ריאל בבית א', יחד עם פריז סן-ז'רמן, שחטאר דונצק ומאלמה.
ריאל ניצחה בשני משחקיה הראשונים נגד שחטאר ומאלמה, בפארק דה פראנס סיימה בתיקו ללא שערים, וניצחה ביתר משחקיה שבאחרון הביסה 0–8 את מאלמה.
בית א'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות ריאל מדריד65101931616 פריז סן-ז'רמן64111211113שחטאר דונצק61057147-3מאלמה610512120-3
ריאל הוגרלה לשחק בשמינית הגמר מול רומא האיטלקית, במשחק הראשון בסטאדיו אולימפיקו ניצחה ריאל 0–2, וכך באותה תוצאה במשחק בגומלין.
בשלב רבע הגמר הוגרלה לשחק נגד וולפסבורג הגרמנית, בפולקסווגן ארנה ריאל הפסידה 0–2, אך העפילה לשלב הבא לאחר ניצחון 0–3 בגומלין משלושער של כריסטיאנו רונאלדו.
בשלב חצי הגמר פגשה במנצ'סטר סיטי האנגלית שהגיעה לראשונה בהיסטוריה לחצי הגמר במפעל.
במנצ'סטר הסתיים המשחק ללא שערים, שבו נעדר כוכבה של הבלאנקוס רונאלדו.
בגומלין ניצחה 0–1 והעפילה לגמר ה-12 בתולדותיה ולראשונה מאז 2014.
בהגרלת הבתים שובצה אתלטיקו לבית ג', יחד עם בנפיקה ליסבון, גלאטסראיי ואסטנה.
למעט תיקו 0-0 נגד אסטנה והפסד ביתי לבנפיקה ליסבון, אתלטיקו ניצחה בכל משחקיה בבית, וסיימה בראש הבית.
בית ג'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות אתלטיקו מדריד6411113813 בנפיקה ליסבון6312108210גלאטסראיי61236104-5אסטנה60425116-4
בשמינית הגמר הוגרלה לשחק נגד אלופת הולנד, פ.ס.וו.
שני המפגשים הסתיימו ללא שערים, ואתלטיקו גברה על פ.ס.וו 7–8 בדו-קרב פנדלים שבו חואנפראן הבקיע את השער המכריע.
ברבע הגמר פגשה את אלופת ספרד ואירופה ברצלונה הספרדית.
בקאמפ נואו ברצלונה ניצחה 1–2, אך בגומלין אתלטיקו גברה 0–2 מצמד של אנטואן גריזמן.
בחצי הגמר פגשה קבוצת פאר נוספת, כשהוגרלה לשחק נגד באיירן מינכן.
בווינסטה קלדרון אתלטיקו ניצחה 0–1 משער מוקדם של סאול ניגס.
במפגש השני באיירן עלתה ליתרון משער בבעיטה חופשית של צ'אבי אלונסו, תומאס מולר החמיץ פנדל ובאיירן ניצחה 1–2 אך אתלטיקו העפילה לגמר בעקבות יתרון שערי חוץ לראשונה מאז 2014 ובפעם השלישית בהיסטוריה.
אתלטיקו מדריד ריאל מדריד שערים 1 1 בעיטות לשער 28 25 בעיטות למסגרת 4 8 החזקת כדור 54% 46% קרנות 6 7 עבירות 16 18 נבדלים 2 0 כרטיסים צהובים 2 6 כרטיסים אדומים 0 0
גמר קופה אמריקה 2016 התקיים באצטדיון מטלייף, מזרח רד'רפורד, שבניו ג'רזי, ארצות הברית ב-26 ביוני 2016, ובו ניצחה נבחרת צ'ילה את נבחרת ארגנטינה בבעיטות עונשין בתוצאה 2–4 לאחר 0-0 בתום הארכה וזכתה במהדורת 2016 של טורניר קופה אמריקה.
משחק זה היה שחזור של גמר קופה אמריקה 2015, שגם בו ניצחה צ'ילה את ארגנטינה לאחר בעיטות עונשין.
זו הייתה הופעתה השישית של נבחרת צ'ילה בגמר וזכייתה השנייה ברציפות בקופה אמריקה.
נבחרת ארגנטינה השתתפה בגמר עשרים ושבע פעמים לפני כן.
זכייתה האחרונה בטורניר (ובכל המסגרות הבינלאומיות) התרחשה בשנת 1993, כאשר גברה בגמר על נבחרת מקסיקו.
ליונל מסי שהחטיא את הבעיטה הראשונה של ארגנטינה, הודיע לאחר ההפסד על פרישתו מהנבחרת, לאחר שזה היה הפסדו הרביעי ברציפות עם הנבחרת בגמר של טורניר בינלאומי.
בעקבות מסי פרשו מהנבחרת גם סרחיו אגוארו, אנחל די מריה, לוקאס ביגליה, אסקיאל לאבצי ואבר באנגה.
שלביריבהתוצאהשלב הבתיםיריבהתוצאה1–2משחק ראשון2–10–5משחק שני1–20–3משחק שלישי2–4טבלת בית ד'טבלות סופיותטבלת בית ד'יריבהתוצאהשלבי הנוקאאוטיריבהתוצאה1–4רבע הגמר0–70–4חצי הגמר0–2
קוונים: קלבר לוסיו חיל, ברונו בוסקוילצ'ה
שופט רביעי: רוברטו גרסיה קרדוסו
שופט חמישי: חוסה לואיס קמרגו
גמר ליגת האלופות 2017 התקיים באצטדיון המילניום, שבקארדיף בירת ויילס, ב-3 ביוני 2017. במשחק ניצחה ריאל מדריד אלופת ספרד את יובנטוס אלופת איטליה בתוצאה 1-4 וזכתה בליגת האלופות לעונת 2016/2017.
היה זה משחק גמר ליגת האלופות ה-15 בהיסטוריה בו שיחקה ריאל מדריד, הזכייה ה-12 בתולדותיה והשנייה ברציפות.
עבור יובנטוס היה זה ההפסד השביעי בגמר והחמישי ברציפות.
יובנטוס ספגה בו 4 שערים, לאחר שבכל 12 המשחקים שקדמו לו העונה בליגת האלופות ספגה רק 3 שערים.
יובנטוס הוגרלה לבית ח', יחד עם סביליה, אולימפיק ליון ודינמו זאגרב.
יובנטוס ניצחה ארבעה ממשחקיה וסיימה שניים בתיקו נגד סביליה וליון, תוך ספיגת שני שערים בלבד בשלב הבתים.
בית ח'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות יובנטוס6420112914 סביליה632173411אולימפיק ליון62225328דינמו זאגרב600601515-0
בשמינית הגמר הוגרלה נגד פורטו, בפורטוגל ניצחה 2–0 ובבית 1–0. ברבע הגמר פגשה את אלופת ספרד ברצלונה, במפגש הראשון ניצחה 3–0, והשני נגמר בתיקו 0–0 בקאמפ נואו.
בחצי הגמר פגשה את מונקו, בצרפת ניצחה 2–0 מצמד של היגוואין ובגומלין ניצחה 2–1 והעפילה לגמר ה-9 בתולדותיה, ולראשונה מאז 2015.
בהגרלת הבתים שובצה ריאל בבית ו', יחד עם בורוסיה דורטמונד, ספורטינג ליסבון ולגיה ורשה.
במשחק הראשון ניצחה 2–1 בדקה ה-94 את ספורטינג ליסבון.
בית ו'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות בורוסיה דורטמונד64202191214 ריאל מדריד63301610612לגיה ורשה611492415-4ספורטינג ליסבון6105583-3
בשמינית הגמר פגשה את נאפולי האיטלקית, במשחק הראשון ניצחה 3-1 במדריד ובאותה תוצאה בגומלין.
ברבע הגמר הוגרלה נגד באיירן מינכן, באליאנץ ארנה ניצחה 2–1 מצמד של רונאלדו.
בסנטיאגו ברנבאו, לאחר שבתום המועד החוקי התוצאה הייתה 1–2 לבאיירן, ניצחה ריאל בהארכה את באיירן 4–2 משלושער של רונאלדו שכבש 5 שערים בשני המפגשים, ובכך הפך לשחקן הראשון שכובש 100 שערים במפעל.
בחצי הגמר פגשה את יריבתה העירונית לשחזור הגמר הקודם, אתלטיקו מדריד, בבית ניצחה 3–0 משלושער נוסף של רונאלדו ובדרבי האחרון באצטדיון ויסנטה קלדרון הפסידה 1–2, אך עלתה לגמר לאחר 4–2 בסיכום שני המשחקים בפעם השנייה ברציפות.
בדקות המשחק הראשונות הגיעו שחקני יובנטוס למספר הזדמנויות לכיבוש, כשהיגוואין בועט מספר פעמים למסגרת, והקשר הבוסני פיאניץ' מפתיע בדקה השישית בבעיטת יעף שהשוער נבאס הצליח להדוף בהצלה מדהימה עם קצות אצבעותיו.
בניגוד גמור למהלך המשחק, באיום הראשון של ריאל לשער, בדקה ה-20, כבש כריסטיאנו רונאלדו שער לאחר דאבל פס עם המגן דני קרבחאל.
הכדור שנבעט הוסט ממסלולו על ידי אחד משחקני ההגנה של יובנטוס, כך שלבופון לא היה סיכוי להדוף אותו.
לאחר מספר דקות של משחק לא מסודר, מסר גונסאלו היגוואין בדקה ה-27 כדור מדוד לחלוץ הקרואטי מריו מנדז'וקיץ' שעצר את הכדור על החזה ושלח אותו לרשת בבעיטת מספרת, בשער שנחשב לאחד היפים בתולדות גמרי ליגת האלופות.
עד סוף המחצית לא נרשמו אירועים מיוחדים והמשחק היה שקול לשני הצדדים.
פתיחת המחצית השנייה התאפיינה בשליטה מוחלטת של הקישור הדומיננטי של ריאל במשחק, אך השליטה לא התבטאה בתוצאה, עד שבדקה ה-61 בעט הקשר האחורי קאסמירו בעיטה מרחוק שהוסטה ממסלולה והכניעה שוב את בופון.
מכאן ואילך הייתה השליטה של ריאל במשחק אבסולוטית, והמשחק היה נראה במעמד צד אחד בלבד.
שלוש דקות לאחר מכן, בדקה ה-64, השלים רונאלדו צמד לאחר בישול של הקשר הקרואטי לוקה מודריץ' מכדור שנראה היה כי הוא כבר אבוד.
בדקה ה-84 הורחק שחקנה של יובנטוס חואן קוואדראדו בכרטיס צהוב שני לאחר עבירה על קפטן ריאל מדריד, הבלם סרחיו ראמוס, והיא נותרה בעשרה שחקנים.
בדקה ה-90 כבש החלוץ הצעיר מרקו אסנסיו את השער האחרון במשחק, לאחר שנכנס כמחליף 8 דקות קודם לכן.
יובנטוס ריאל מדרידשערים 1 4בעיטות לשער 11 18בעיטות למסגרת 4 5 החזקת כדור 46 54 קרנות 1 1 עבירות 23 18 נבדלים 3 1 כרטיסים צהובים 5 4 כרטיסים אדומים 1 0
במהלך שידור המשחק בפיאצה סן קרלו שבטורינו, התרחשה מנוסת בהלה שהביאה למותם של שלושה ופציעתם של מעל 1,600 אחרים.
גמר ליגת האלופות 2018 של עונת 2017/2018 התקיים במרכז הספורט הלאומי אולימפיסקי שבקייב בירת אוקראינה ב-26 במאי 2018, בין ריאל מדריד הספרדית לליברפול האנגלית.
לריאל מדריד הייתה זו ההופעה ה-16 בגמר והשלישית ברציפות.
לליברפול הייתה זו ההופעה השמינית במשחק גמר.
ריאל מדריד ניצחה במשחק הגמר 1–3, והייתה זו זכייתה השלישית ברציפות בליגת האלופות, וה-13 בכלל בגמר גביע אירופה וליגת האלופות.
האירועים הבולטים בגמר היו פציעתו של כוכב ליברפול, מוחמד סלאח, באמצע המחצית הראשונה; פציעתו של דני קרבחאל, המגן הימני של ריאל מדריד; שתי טעויות של שוער ליברפול לוריס קאריוס שעלו בשני שערים לחובת האדומים ושער במספרת של גארת' בייל מריאל מדריד, שנכנס כמחליף.
בזכות הניצחון הפך מאמן ריאל מדריד, זינדין זידאן, למאמן הראשון שזוכה בליגת האלופות שלוש פעמים ברציפות, ובאותה קבוצה.
קוונים: מילובן ריסטיץ', דליבור דודרביץ'
שופט קו: ננאד דוקיץ' דנילו גרוגיץ'
גמר מונדיאל 2018 התקיים ב-15 ביולי באצטדיון לוז'ניקי במוסקבה בירת רוסיה, ובו נקבע שנבחרת צרפת היא אלופת העולם בכדורגל לשנת 2018. בגמר התמודדו נבחרת צרפת ונבחרת קרואטיה.
זאת הייתה הפעם הראשונה שנבחרת קרואטיה השתתפה במשחק גמר מונדיאל.
לנבחרת צרפת הייתה זאת הפעם השלישית בגמר, לאחר שניצחה את משחק גמר מונדיאל 1998 והפסידה בגמר מונדיאל 2006. זו הפעם הרביעית ברציפות שאלופת העולם היא אירופאית.
לפני משחק זה נפגשו נבחרות צרפת וקרואטיה חמש פעמים, כאשר קרואטיה מעולם לא ניצחה את צרפת.
צרפת ניצחה בשלושה משחקים ושניים הסתיימו בתיקו.
שתי הנבחרות נפגשו לראשונה בטורניר מונדיאל בחצי גמר מונדיאל 1998 שנערך בצרפת ובו ניצחה צרפת 2–1. המפגש התחרותי הנוסף שלהם היה במהלך שלב הבתים ביורו 2004, אשר הסתיים בתיקו 2–2. המפגש האחרון שלהם היה במשחק ידידות שנערך במרץ 2011, שהסתיים בתיקו 0–0.
קרואטיה עברה בקלות את שלב הבתים עם מאזן מושלם של 9 נקודות כאשר היא מנצחת את נבחרת איסלנד 2–1, את נבחרת ניגריה 2–0 ומשיגה ניצחון 3–0 על נבחרת ארגנטינה סגנית אלופת העולם במונדיאל 2014.
בשלב שמינית הגמר פגשה את נבחרת דנמרק קרואטיה הצליחה לנצח 3–2 בדו-קרב פנדלים לאחר 1–1 בתום הזמן החוקי וההארכה.
איוואן רקיטיץ' כבש את הפנדל המכריע לזכות קרואטיה.
ברבע הגמר פגשה קרואטיה את המארחת נבחרת רוסיה לאחר 2–2 בתום הזמן החוקי וההארכה, קרואטיה ניצחה 4–3 בדו-קרב הפנדלים.
איוואן ראקיטיץ' כבש שוב את הפנדל המכריע לזכות קרואטיה.
בחצי הגמר פגשה קרואטיה את אנגליה.
לאחר 1–1 בתום 90 דקות, מצא מריו מנדז'וקיץ' את הרשת בדקה ה-108 והעלה את קרואטיה בפעם הראשונה בתולדותיה לגמר של טורניר בין-לאומי.
נבחרת צרפת פתחה את שלב הבתים עם ניצחון 2–1 על אוסטרליה, ניצחה את פרו 1–0 וסיימה בתיקו 0–0 עם דנמרק.
בשלב שמינית הגמר פגשה צרפת את סגנית אלופת העולם מהמונדיאל הקודם, ארגנטינה, וניצחה 4–3. בשלב רבע הגמר שיחקה מול נבחרת אורוגוואי, אותה ניצחה 2–0 משערים של רפאל וראן ואנטואן גריזמן.
בחצי הגמר פגשה צרפת את נבחרת בלגיה.
צרפת ניצחה 1–0 משער של סמואל אומטיטי ועלתה לגמר שלישי בתולדותיה וראשון מאז מונדיאל 2006.
צרפתשלבקרואטיהיריבהתוצאהשלב הבתיםיריבהתוצאה2–1משחק ראשון2–01–0משחק שני3–00–0משחק שלישי2–1מנצחת בית ג'טבלאות סופיותמנצחת בית ד'יריבהתוצאהשלבי הנוקאאוטיריבהתוצאה4–3שמינית הגמר1–1 (3–2)2–0רבע הגמר2–2 (4–3)1–0חצי הגמר2–1
בדקה ה-19 נכבש השער הראשון, כאשר כדור חופשי של צרפת, שנבעט בידי גריזמן, ננגח מראשו של מריו מנדז'וקיץ' הקרואטי אל הרשת של קרואטיה; היה זה השער העצמי הראשון בתולדות גמרי המונדיאל.
עשר דקות מאוחר יותר, מהלך קבוצתי של קרואטיה הותיר את פרישיץ' חופשי בקצה הרחבה הצרפתית, והוא בעט חזק פנימה והשווה את התוצאה.
בדקה ה-34 הגביה גריזמן כדור קרן, שפגע בתוך הרחבה בידו של פרישיץ'.
השופט לא ראה את העבירה, אך הלך אל מסך הווידאו ואישר פנדל, ובכך קבע היסטוריה נוספת – הפנדל הראשון בגמרי המונדיאל שנקבע כתוצאה מהכרעת VAR.
גריזמן בעט את הפנדל פנימה, והמחצית הראשונה הסתיימה בתוצאה 2–1 לטובת צרפת.
בדקה ה-59 קיבל פול פוגבה כדור מאנטואן גריזמן במרחק של כ-25 מטרים מהשער; הכדור הראשון שבעט נהדף בידי ההגנה, אך הוא השתלט עליו שוב ובעט חזק לרשת.
שש דקות מאוחר יותר קיבל אמבפה כדור במקום דומה, ובעט כדור חד אל הפינה ופנימה.
בכך הפך אמבפה לשחקן הצעיר ביותר שכובש בגמר מונדיאל מאז פלה הברזילאי ב-1958.
ארבע דקות מאוחר יותר איבד השוער הצרפתי לוריס כדור, ומנדז'וקיץ' ניצל את הטעות הקשה וכבש מקרוב, וכך קבע את תוצאת המשחק: 4-2 לטובת צרפת, שהוכתרה כאלופת העולם בפעם השנייה בתולדות המונדיאל.
קוונים: הרמן מיידנה, חואן פבלו בלטי
+סטטיסטיקות המשחק נתון צרפת קרואטיה שערים שהובקעו 4 2 סך הכול בעיטות 8 15 בעיטות למסגרת 6 3 אחוזי החזקת כדור 39% 61% בעיטות קרן 2 6 עבירות 14 13 כדורי נבדל 1 1 הצלות 1 3 כרטיסים צהובים 2 1 כרטיסים אדומים 0 0
צרפת הפכה לנבחרת השישית שזוכה יותר מפעם אחת בגביע העולם.
דידייה דשאן היה לאדם השלישי שזוכה בגביע הן כשחקן והן כמאמן, לאחר מריו זגאלו ופרנץ בקנבאואר.
גמר זה היה בעל השערים הרבים ביותר, מאז גמר מונדיאל 1966, ומספר השערים הגבוה ביותר שהובקעו ב-90 דקות בגמר, מאז גמר מונדיאל 1958.
מעל ל-90 אלף איש חגגו את זכיתה של צרפת במתחם האוהדים במגדל אייפל, ועל פי הערכות, מעל למיליון צעדו בשאנז אליזה.
לוקה מודריץ' זכה בתואר כדור הזהב של הטורניר.
אנטואן גריזמן נבחר לאיש המשחק, וגם זכה בכדור הארד של המונדיאל, ובנעל הכסף.
קיליאן אמבפה זכה בפרס השחקן הצעיר של הטורניר.
זה הגמר השני שבו משחקות שתי קבוצות אנגליות, כאשר הפעם הראשונה הייתה בגמר ליגת האלופות 2008, ולראשונה מאז גמר ליגת האלופות 2013, לא משתתפת במשחק גמר קבוצה מספרד.